*Θεατρική Ομάδα «Φύρδην Μίγδην»*

*Συλλόγου Προσφύγων Ανατολικής Θράκης Αγίας Τριάδας*

*Χορωδιακό Εργαστήρι Ι.Ν. Γεννήσεως της Θεοτόκου Καρδίας*

*Χορωδία Πολιτιστικού Συλλόγου Επανομής*

**«Ω γλυκύ μου έαρ, μέρα Μαγιού σε χάνω...»**

ΥΠΟ ΤΗΝ ΑΙΓΙΔΑ ΤΟΥ ΔΗΜΟΥ ΘΕΡΜΑΪΚΟΥ

**Παρασκευή 7 Απριλίου 2023, ώρα 19:30**

**Αμφιθέατρο ΚΑΠΠΑ 2000, Παραλία Περαίας**

**Είσοδος ελεύθερη**

Η Θεατρική Ομάδα «Φύρδην Μίγδην» του Συλλόγου Προσφύγων Ανατολικής Θράκης Αγίας Τριάδας παρουσιάζει και φέτος το αγαπημένο πασχαλινό αφιέρωμα **«Ω γλυκύ μου έαρ, μέρα Μαγιού σε χάνω...»**, μετά την πολύ θερμή υποδοχή του τον Απρίλιο του 2015, 2017 και 2019 αυτή τη φορά σε συνεργασία με το Χορωδιακό Εργαστήρι του Ι.Ν. Γεννήσεως της Θεοτόκου Καρδίας και τη Χορωδία του Πολιτιστικού Συλλόγου Επανομής και με τη συνοδεία πιάνου, κλαρινέτου και βιολοντσέλου επί σκηνής.

Τα μέλη της θεατρικής ομάδας θα αποδώσουν αποσπάσματα από το σπαρακτικό κείμενο «Επιτάφιος» του Γιάννη Ρίτσου καθώς και ποιήματα από τη νεοελληνική λογοτεχνία και τη δημοτική μας παράδοση που αναφέρονται στα Θεία Πάθη, ενώ τα μέλη της χορωδίας θα ερμηνεύσουν τραγούδια από το μελοποιημένο «Επιτάφιο» του Μίκη Θεοδωράκη, επιλογές από τα Εγκώμια του Επιταφίου Θρήνου και πασχαλινούς ύμνους.

Ένα σεμνό αφιέρωμα σε μία από τις πιο σπουδαίες Βυζαντινές υμνογραφικές συνθέσεις, τα Εγκώμια, αλλά και σε ένα από τα μεγαλύτερα ποιήματα του Ρίτσου το οποίο γράφτηκε στη γλώσσα του δημοτικού μοιρολογιού και μελοποιήθηκε αψεγάδιαστα από το Μίκη Θεοδωράκη, ένα συνταίριασμα του ανθρώπινου πόνου, του σπαραγμού της μάνας μπροστά στο νεκρό παιδί της, με το τραγικό πρόσωπο της Πανανθρώπινης Μάνας, της Παναγίας, η οποία θρηνολογεί και λέει: «Ὦ γλυκύ μου ἔαρ, γλυκύτατόν μου Τέκνον, ποῦ ἔδυ σου τὸ κάλλος;»

**ΑΦΗΓΗΣΗ**: Σωτήρης Αποστολίδης, Ελένη Διγενή, Ευαγγελία Καμπούρη, Σωτηρία Κατούνα, Μαρία Λαγούδα, Μαρία Σούκου

**ΧΟΡΩΔΙΑ**: Χορωδιακό Εργαστήρι Ι.Ν. Γεννήσεως Θεοτόκου Καρδίας, Χορωδία του Πολιτιστικού Συλλόγου Επανομής

**Διεύθυνση χορωδίας**: Στέφανος Κωφίδης

**Πιάνο**: Ευτυχία Βογιατζή

**Κλαρινέτο**: Αντώνης Φουντούλης

**Βιολοντσέλο**: Ντίνα Σαρατζή

**Επιμέλεια κειμένων/Γενική επιμέλεια**: Γιώτα Αλεξοπούλου